L’IES Comarcal de Burjassot continua mirant a Europa
2025-07-24

L’IES Comarcal de Burjassot va a desenvolupar un nou projecte europeu durant els dos pròxims cursos escolars. Aquest nou projecte, E-Quality for Competent European Citizens, ha sigut seleccionat en la convocatòria de 2015 pel Serveis Español per a la Internacionalització de l’Educació (SEPIE) i dins del programa europeu Erasmus+. Es tracta del segon projecte europeu del centre després de finalitzar el del curs 2014-15 Building bridges for the future.

Aquest nou projecte de l’IES burjassoter té com a objectiu continuar amb la internacionalització del centre i, a més “és una aposta decidida per la formació i actualització lingüística del professorat per a possibilitar el desenvolupament eficaç del plurilingüisme, per noves formes d’organització escolar i mètodes efectius d’atenció a la diversitat, així com per instruments i aplicacions tecnològiques que afavorisquen la motivació dels alumnes”, tal com han assenyalat fonts del centre.

En aquests mesos, dos representants del centre han assistit a la II Trobada Nacional per a l’aprenentatge-Acció clau KA101 sector d’educació escolar i de persones adultes on es van exposar les línies per al desenvolupament del projecte. A més, quatre professores de l’IES han participat en diferents trobades a Anglaterra (Cheltenham, Exeter i Southampton) i Holanda (Assen), entre agost i novembre de l’any passat.